C 146/18
BG
Официален вестник на Европейския съюз
27.4.2023 г.
2.2.
Уменията, квалификациите и заетостта, променящото се естество на работата и развитието на приобщаващ пазар на труда са обект на множество становища на ЕИСК (5), които са актуални и към настоящия момент.
Настоящото становище цели да анализира какъв вид умения са необходими за бъдещите трансформации на пазара на труда, как да се поддържа пригодността за заетост и да се стимулира производителността, както и да проучи какви са ефективните стратегии за подобряване развитието на работната сила и да се намали недостигът на работна сила, включително за МСП.
2.3.
Стратегиите за развитие на уменията трябва да станат част от националните политики и планове за растеж във взаимодействие с промишлените научни изследвания и икономическото развитие.
Държавите членки следва да насърчават развитието на сектори с висока добавена стойност, да помагат на работниците и предприятията да управляват промените и да могат да останат в крак с иновациите в технологичния, цифровия и екологичния сектор.
За това ще са необходими допълнителни инвестиции в ресурси и планиране по отношение на система за образование и обучение, която е в състояние да отговори на новите предизвикателства и да отстрани несъответствието с нуждите на пазара на труда.
2.4.
ЕИСК счита, че поддържането на устойчива пригодност за заетост е многопластов проблем, при който основните предизвикателства са свързани с промяната в естеството на труда, работните места и професиите, необходимостта от ефективно прилагане на правото на учене и усъвършенстване през целия живот, дигитализацията, нарастващата роля на човешкия потенциал и производителността на труда, промените в организацията на труда, демографските промени и необходимостта от осигуряване на нови модели за баланс между професионалния и личния живот с гъвкаво работно време, както и с насърчаването на политиките за активен живот на възрастните хора (6).
Необходима е благоприятна среда, насърчаваща хората да разбират и осъзнават значимостта на обучението за професионалния им живот, и повишаваща тяхната способност и мотивация да използват всички възможности за учене през целия живот, независимо от етапа на живот, в който се намират.
В този смисъл способността за поддържането на заетост е пряко свързана с нагласата и възможността да се развиват нови умения, съответстващи на динамиката на пазара на труда.
2.5.
Социалните партньори са ключови участници в развитието и поддържането на уменията за пригодност за заетост.
Те са в най-добра позиция да подкрепят конвергенцията между стремежа на служителя в професионалната му кариера и потребностите от умения на предприятията.
Тяхната роля, по-специално чрез стабилна и ефективна структура за колективно договаряне, е от съществено значение в процеса на признаване на уменията.
ЕИСК счита, че за да се подобрят цялостните резултати на пазарите на труда, трябва да се засили координацията между образователните системи, системите за ПОО и службите по заетостта и политиките за развитие на иновациите, промишлеността, търговията и технологиите, както и макроикономическите политики.
Това би могло да бъде особено ефективно на местно равнище.
2.6.
Освен това промените в естеството на труда водят до развитие на нови и гъвкави форми на трудови правоотношения и нестандартни модели на заетост, които променят архитектурата на европейския пазар на труда.
Надлежно защитени, новите форми на труд могат да разкрият пред хората нови възможности за предприемачество, за диверсифициране на доходите и за навлизане в професии и дейности, които преди това са били недостъпни за тях.
От друга страна, новите форми на труд следва да предоставят гаранция за достъп до социална закрила, тъй като това е пряко свързано с финансовата устойчивост на системите за социална закрила.
Поддържането на пригодността за заетост в тези условия изисква по-добра
(5)
(6)
Проучване на Обсерваторията на пазара на труда (LMO) относно „Работата на бъдещето: осигуряване на учене през целия живот и обучение на служителите“ (2022 г.); Бъдещето на труда — придобиване на подходящи знания и умения, за да се отговори на потребностите на бъдещите работни места (2017 г.); Устойчиво финансиране за учене през целия живот и развитие на уменията, в контекста на недостиг на квалифицирана работна ръка (2019 г.); Променящият се свят на труда и дълголетието/застаряването на населението — Предпоставките за запазване на активността на застаряващите работници в новия свят на труда (2019 г.); Цифровизация, изкуствен интелект и справедливост — как да се укрепи ЕС в глобалната надпревара за бъдещи умения и образование, като същевременно се гарантира социалното приобщаване (2019 г.); Професионално обучение: ефективността на системите за предвиждане и постигане на съответствие между уменията и потребностите на пазара на труда и ролята на социалните партньори и различните заинтересовани страни (2020 г.); Предложение за препоръка на Съвета относно професионалното образование и обучение (ПОО) за постигане на устойчива конкурентоспособност, социална справедливост и издръжливост (2020 г.); Как да се насърчават — въз основа на образованието и обучението, от гледна точка на ученето през целия живот — уменията, необходими на Европа, за създаване на по-справедливо, по-сплотено, по-устойчиво, по-цифровизирано и по-издръжливо на сътресения общество (2020 г.); Стратегия за мястото на МСП в устойчива и цифрова Европа (2020 г.); Промишлени екосистеми, стратегическа автономност и благосъстояние (2021 г.); Смесено обучение (2021 г.), Пакет за висшето образование (2022 г.) и др.
https://www.eurofound.europa.eu/observatories/eurwork/industrial-relations-dictionary/active-ageing http://erc-online.eu/wp-content/uploads/2017/03/With-signatures_Framework-agreement-on-active-ageing.pdf